**INNHOLD:**

* **Progresjonsplanen side 2**
* **Kommunikasjon, språk og tekst side 3**
* **Kropp, bevegelse, mat og helse side 5**
* **Kunst, kultur og kreativitet side 7**
* **Natur, miljø og teknologi side 9**
* **Antall, rom og form side 11**
* **Etikk, religion og filosofi side 13**
* **Nærmiljø og samfunn side 15**

**PROGRESJONSPLAN**

Rammeplanen inneholder blant annet sju fagområder som skal gjenspeile områder som har interesse og egenverdi for barn. Fagområdene skal også bidra til å fremme trivsel, allsidig utvikling og helse. Fagområdene skal være en gjennomgående del av barnehagens innhold.

Barnas lek og barnas medvirkning er viktig at ivaretas i arbeidet med fagområdene. Barnehagen skal sørge for at barna opplever å være i et lærende fellesskap, utvikle ferdigheter og kunnskaper innenfor alle fagområder.

Denne planen er en oversikt over de ulike utviklingsmålene barnehagen ønsker at barna, innenfor de ulike alderstrinnene, skal strekke seg etter.

Barn i ulike alder har ulike behov og ferdigheter. Alle barn skal utvikle seg, lære og oppleve framgang. Progresjonsmålene er utarbeidet gjennom fagområdene i Rammeplan for barnehagen (fastsatt av kunnskapsdepartementet 24. april 2017). Planen skal brukes i planlegging og være en rettesnor i det pedagogiske arbeidet på den enkelte avdeling og base.

Fagområdene er i stor grad de samme som barna møter senere i skolen.

**KOMMUNIKASJON, SPRÅK OG TEKST**

**Fra rammeplanen:**

Tidlig språkstimulering **i lek,** er en viktig del av barnehagens innhold. Å samtale om opplevelser, tanker og følelser er nødvendig for utvikling av et rikt språk. Tekst omfatter både skriftlige og muntlige fortellinger, poesi, dikt, rim, regler og sanger. Viktige sider av kulturoverføringen er knyttet til **opplevelser og gylne øyeblikk**.

**Virkemidler:** Pekebøker, bildebøker med mye og lite tekst, bilder og illustrasjoner, konkreter, rytmeinstrumenter, høytlesning, besøk på bibliotek

**Supplerende Pedagogiske opplegg:** Snakkepakken, Være Sammen, TRAS, alle med, InPed, Nelly og Hamza

**Personalet skal:**

* Skape et variert språkmiljø der barna får mulighet til å oppleve glede ved å bruke språket og kommunisere med andre
* Synliggjøre språklig og kulturelt mangfold, støtte barnas ulike kulturelle uttrykk og identiteter og fremme mangfold i kommunikasjon, språk og andre uttrykksformer
* Invitere til ulike typer samtaler der barna får anledning til å fortelle, undre seg, reflektere og stille spørsmål
* Oppmuntre barna til å fabulere og leke med språk, lyd, rim og rytme
* Støtte barnas lek med og utforsking av skriftspråket
* Bruke varierte formidlingsformer og tilby et mangfold av bøker, sanger, bilder og uttrykksformer
* Inkludere alle barna i språkstimulerende aktiviteter

**Språk, tekst og kommunikasjon**

|  |  |  |  |  |
| --- | --- | --- | --- | --- |
| 1-2 år | 2-3 år | 3-4 år | 4-5 år | 5-6 år |
| Barna skal:   * vise interesse og peke på bildene i billedbøker. * kjenne igjen navnet sitt og andre barn og voksne på avdelingen – verbalt * ha begynnende fokus på blyantgrepet (pinsettgrep, øve ved bruk av malekost) * få erfaring med enkle sanger og sanger med bevegelse. * få kjennskap til ulike instrumenter * oppleve gleden ved spontan sang blant de voksne * kommunisere, peke og samtale rundt «boka mi» og bilder på veggene. * vise ulike følelser * bli kjent med Tit tei lek og gjemme lek | Barna skal:   * følge med på bildebøker med enkel tekst * ha fokus på blyantgrep/pinsettgrep * vise interesse og være deltagende i enkle rim, regler og sanger med bevegelse * få erfaring med ulike instrumenter * fortelle om noe det har opplevd eller skal gjøre, med hjelp av en voksen * ha fokus på lek gjennom lydjakt. Finne rytmen i ordene. | Barna skal:   * følge med i bildebøker med mer tekst enn bilder * gjenkjenne navnet sitt skriftlig * få kjennskap til bokstavene med vekt på navn eller hele ord. * Ha fokus på blyantgrepet/pinsettgrep * ha et repertoar av kjente barnesanger og regler/rime vers. * Få erfaring med, og bruke instrumenter * oppleve gylne øyeblikk som gir lyst til å svare på spørsmål, og gjenfortelle egne opplevelser.( Eventyr, tur opplevelser, noe man har opplevd i utetida) * leke med ord i hverdagsaktiviteter (Butikklek) | Barna skal:   * få kjennskap til leseretningen i en tekst * jobbe med lekeskriving og lekelesing * oppleve aktiviteter der det blir naturlig å skrive navnet sitt * Fokus på blyantgrep/pinsettgrep * øve på sanger med flere vers * øve på rim og regler * oppleve opplevelser som kan brukes til samtale etterpå * Få erfaring med, og bruke instrumenter * gjennom rollelek få erfaring med ulike måter å kommunisere på (dialekter, flyvertinne, sykehuslek , butikkmedarbeider osv) | Barna skal:   * følge med på høytlesing uten bilder. * øve på å skrive navnet sitt med store og små bokstaver * ha fokus på blyantgrepet/pinsettgrep * få oppleve at voksen formidler eller leser vitser og gåter. Og gir rom for at ungene skal øve på å fortelle vitser/ gåter selv. * øve på sanger på engelsk * øve på tall og farger på engelsk * få øve seg på å gjenfortelle. * Få erfaring med, og bruke instrumenter * få kjennskap til rollelek med fokus på kommunikasjon( fly, sykehus, buss osv) |

**KROPP, BEVEGELSE, MAT OG HELSE**

**Fra rammeplanen:** Vaner og handlingsmønstre tar form allerede fra tidlig alder. Gode vaner som tilegnes i barnehagealder, kan vare livet ut. Barnehagen skal legge til rette for at alle barn kan oppleve bevegelsesglede, matglede og matkultur, mentalt og sosialt velvære og fysisk og psykisk helse. Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger. Barnehagen skal bidra til at barna blir kjent med kroppen sin og utvikler bevissthet om egne og andres grenser

Gjennom arbeid med fagområdet skal barna få mulighet til å sanse, oppleve, leke, lære og skape med kroppen som utgangspunkt. Gjennom medvirkning i mat-og måltidsaktiviteter skal barna motiveres til å spise sunn mat og få grunnleggende forståelse for hvordan sunn mat bidrar til god helse.

**Virkemidler:** Hinderløype ute og inne, bruk av gymsal,sang, musikk og bevegelser, baller, sykler, klatring. Være med i tilbereding av mat. Være med å handle på butikken.

**Supplerende Pedagogiske opplegg:** Bra mat i barnehagen

**Personalet skal:**

* Være aktive og tilstedeværende, støtte og utfordre barna til varierte kroppslig lek og anerkjenne barnets mestring
* Bidra til at barna kan tilegne seg gode vaner, holdninger og kunnskaper om kost, hygiene, aktivitet og hvile
* Gi barna tilgang til varierte og utfordrende bevegelsesmiljøet, sanseopplevelser og kroppslig lek ute og inne, i og utenfor barnehageområdet
* Bidra til at barna utvikler et bevisst forhold til retten til å bestemme over egen kropp, og respekt for andres grenser
* Legge til rette for at måltider og matlaging bidrar til måltidsglede, deltagelse, samtaler og fellesskapsfølelse hos barna
* Kjenne og praktisere nasjonale føringer for helsefremmende og forebyggende tiltak som gjelder barn

**Kropp, bevegelse og helse**

|  |  |  |  |  |
| --- | --- | --- | --- | --- |
| 1-2 år | 2-3 år | 3-4 år | 4-5 år | 5-6 år |
| Barna skal:   * øve på og oppfordres til å spise/drikke selv og delta i måltidene * få utforske maten og lære hva de spiser og drikker * få oppleve den gode samtalen rundt måltidet * hjelpes en god personlig hygiene * få begynnende læring ved vaskerutinene * få en opplevelse av trivsel ved bevegelseserfaring inne/ute i bhg * støttes og oppfordres til å utforske ute/inne området i bhg * få utvikle sine grov-og finmotoriske ferdigheter | Barna skal:   * oppfordres til å smøre maten sin selv * lære hvor maten og drikken kommer fra * få oppleve den gode samtalen rundt måltidet * vaske hendene med veiledning av voksen * få begynnende do-trening * få en opplevelse av glede og mestring inne/ute i bhg * mestre å gå til toppen av bhg * få utvikle sine fin- og grovmotoriske ferdigheter | Barna skal:   * kunne sette ord på det de ønsker å spise/drikke * sende mat og hjelper hverandre ved måltidet * få oppleve den gode samtalen rundt måltidet * kjenne sine behov ved hygiene utover faste rutiner * vaske hendene etter en tur på do * utvikle sine fin og grov motoriske ferdigheter * mestre å klatre opp/ned på det store steinen alene | Barna skal:   * delta aktivt i måltidet * være med på å tilberede sunn mat * få oppleve den gode samtalen rundt måltidet * vaske hendene uoppfordret før mat og etter tur på do * få kjennskap til hvorfor vi vasker hendene * utvikle et sunt selvbilde og få en følselse av at **jeg er meg og er god nok som jeg er** * ha respekt for egen og andres kropp, vi er alle forskjellige * få utvikle sine grov-og finmotoriske ferdigheter | Barna skal:   * få økt forståelse for et sunt og variert kosthold * vite veien fra mat til måltid * få oppleve den gode samtalen rundt måltidet * få økt forståelse for hvorfor vi vasker hendene * ha økt forståelse for hvorfor vi skal ha respekt for andres grenser og ulikheter * vite noe om kroppsdelene og dens funksjon * få utvikle sine grov-og finmotoriske ferdigheter |

**KUNST, KULTUR OG KREATIVITET**

**Fra rammeplanen:** Opplevelser med kunst og kultur i barnehagen kan legge grunnlag for tilhørighet, deltakelse og eget skapende arbeid. I barnehagen skal barna få estetiske erfaringer med kunst og kultur i ulike former og organisert på måter som gir barna anledning til utforsking, fordypning og progresjon. Barna skal støttes i å være aktive og skape egne kunstneriske og kulturelle uttrykk. Fagområdet omhandler uttrykksformer som billedkunst og kunsthåndverk, musikk, dans, drama, språk, litteratur, film, arkitektur og design. Barnehagen skal la barna møte ulike kunstneriske og kulturelle uttrykk som gjenspeiler et mangfoldig samfunn og ulike tidsepoker.

**Virkemidler:** Formingsaktiviteter, konstruksjonsmateriale inne og ute, foto, naturen, kunstutstilling, rim, regler, sanger, dans, dramatisering.

**Personalet skal:**

* Samtale med barna om deres og andres kunstneriske uttrykk
* Gi rom for, støtte og berike barnas bearbeiding av møter med kunst og kultur
* Være lydhøre, anerkjenne og imøtekomme barns egen tradisjonskultur og barnekultur
* Være lyttende og oppmerksom på barnas ulike kulturelle uttrykk, vise respekt for deres ytringsformer og fremme lyst til å gå videre i utforsking av de estetiske områdene
* Motivere barna til å uttrykke seg gjennom skapende virksomhet og gi dem mulighet til å utvikle varierte uttrykksformer
* Synliggjøre og skape estetiske dimensjoner i barnehagens inne- og uterom
* Gi barna anledning til å bli kjent med et mangfold av tradisjoner og kunst- og kulturuttrykk fra fortid og samtid
* Bidra til at kulturelt mangfold blir en berikelse for hele barnegruppen

**Kunst, kultur og kreativitet**

|  |  |  |  |  |
| --- | --- | --- | --- | --- |
| **1-2 ÅR** | **2-3 ÅR** | **3-4 ÅR** | **4-5 ÅR** | * 1. **ÅR** |
| Barna skal:   * Delta i musikksamling tilrettelagt for 1-2 åringer. * Få oppleve ulike former for musikk. * Få mulighet til å være estetiske i møte med omverdenen. * Få møte formingsmateriell på en estetisk måte. * Få kjennskap til hva en blyant og malerkost brukes til. * Bli presentert for ulike eventyr og fortellinger. * Få delta i kultur og skape sin egen barnekultur sammen med andre barn. * Få utrykke spontansang gjennom flytende sang. * Få rom og tid til å være kreative i skapende prosesser, og oppnå flow-tilstand i slike prosesser. | Barna skal:   * Delta i musikksamling tilrettelagt for 2-3 åringer. * Få leke med takt og rytme, i form av sanger og rim og regler, og få spille på rytmeinstrumenter. * Øve på å klappe stavelsene i navnet sitt * Leke begynnende late-som-lek. * Få utforske ulikt formingsmateriell. * Tegne rabletegninger. * Bli kjent med ulike eventyr og fortellinger. * Få delta i kultur og skape sin egen barnekultur sammen med andre barn. * Ha begynnende utforsking av ferdigsanger. * Få rom og tid til å være kreative i skapende prosesser, og oppnå flow-tilstand i slike prosesser. | Barna skal:   * Delta i musikksamling tilrettelagt for 3-4 åringer. * Få oppleve konserter og skuespill. * Ta del i rollelek. * Få utforske ulike formingsteknikker. * Ha begynnende forståelse av fargenavn. * Tegne enkle former og figurer. * Gjenkjenne ulike eventyr og fortellinger. * Få delta i kultur og skape sin egen barnekultur sammen med andre barn. * Benytte ulike sangformler i leken. * Få rom og tid til å være kreative i skapende prosesser, og oppnå flow-tilstand i slike prosesser. | Barna skal:   * Delta i musikksamling tilrettelagt for 4-5 åringer. * Få oppleve mestring ved å fremføre noe for andre. * Mestre rollelek, og vise initiativ og glede over leken. * Oppleve skaperglede ved at prosessen og produktet er ens eget. * Tegne «hodefoting». * Bli kjent med lokale myter og sagn. * Få delta i kultur og skape sin egen barnekultur sammen med andre barn. * Dikte om ferdigsanger og ta i bruk stadig flere sangformler i lek. * Få rom og tid til å være kreative i skapende prosesser, og oppnå flow-tilstand i slike prosesser. | Barna skal:   * Delta i musikksamling tilrettelagt for 5-6 åringer. * Delta i tradisjonelle sang- og ringleker. * Utvikle rolleleken ytterligere. * Få kjennskap til ulike kunstnere. Få uttrykke sine inntrykk, gjennom ulikt formingsmateriell. * Utvikle sine tegneferdigheter, slik at de blir mer detaljerte, og skriftspråket tas i bruk. * Gjenfortelle et eventyr eller fortelling på egen hånd. * Få delta i kultur og skape sin egen barnekultur sammen med andre barn. * Fortsette og utvikle sin spontansang, i form av ferdigsanger og sangformler. * Få rom og tid til å være kreative i skapende prosesser, og oppnå flow-tilstand i slike prosesser. |

**NATUR, MILJØ OG TEKNOLOGI**

**Fra Rammeplanen:** Opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling. Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.

Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring. Barnehagen skal legge til rette for at barna kan forbli nysgjerrige på naturvitenskapelige fenomener, oppleve tilhørighet til naturen og gjøre erfaringer med bruk av teknologi og redskaper.

**Virkemidler:** Bøker, sanger, turer i nærmiljøet, Lundheimskogen, jordet over barnehagen, Haien, markere sameuka, eksperimentering og ulike forsøk, søppelkompostering, spor og sportegn, data og teknologi, konstruksjonsbygging i ulike materialer, Livsgledesykehjem.

**Supplerende pedagogiske opplegg:** Være Sammen

**Personalet skal:**

* Legge til rette for mangfoldige naturopplevelser og bruke naturen som arena for lek, undring, utforsking og læring
* Gi barna tid og anledning til å stille spørsmål, reflektere og lage egne forklaringer på problemstillinger, og til å delta i samtaler om det de har erfart og opplevd
* Synliggjøre naturfenomener og reflektere sammen med barna om sammenhenger i naturen
* Utforske og eksperimentere med teknologi og naturfenomener sammen med barna

**Natur, miljø og teknologi**

|  |  |  |  |  |
| --- | --- | --- | --- | --- |
| 1-2 år | 2-3 år | 3-4 år | 4-5 år | 5-6 år |
| Barna skal:   * gå (eller sitter i vogn) på små turer utenfor barnehagen. * glede seg over å være i naturen, la barna bruke sansene aktivt både ute og inne. * ha tilgang til lek med babydukker, bruke sanger rim og regler fra besteforeldres barndom * kjenne igjen de mest vanlige husdyr og kjæledyr, og kan ”dyrelydene”. * få grunnleggende erfaringer gjennom eksperimentering med sand, vann og putteklosser. | Barna skal:   * lære å gå i ulendt terreng * begynne å lære om smådyr i naturen. * erfare de ulike årstidene. * lære å bli glad i naturen * ha tilgang til lek med babydukker, bruke sanger, rim og regler fra besteforeldres barndom * være med på å utføre enkle forsøk om vann og luft * Kunne enkel konstruksjonslek i ulike former og struktur * rydde etter seg og kaste søppel bøtta | Barna skal:   * få kunnskaper om dyr og dyreliv og vite hvor maten kommer fra. * ha det gøy på tur og få gode friluftsopplevelser. * lære om Norges urbefolkning/ levesett og utnytting av naturens ressurser ( sameuka) * mestre ulik rollelek, barna skal få rikholdig tilgang til klær/ utstyr * besøke sykehjemmet og ha om mat fra gamle dager * lære om naturfenomener som f.eks torden, lyn, tåke og sol, måne, * være med på å ha forsøk med vann og fordamping * sortere søppel | Barna skal:   * vise respekt for naturen og dyrelivet. * kjenne igjen spor og sportegn, være med å søke kunnskap om de dyra som vi har rundt oss (rådyr,elg..) * ha det gøy på tur og få gode friluftsopplevelser. * besøke sykehjemmet og ha om mat fra gamle dager * lage konstruksjoner av ulike materialer og utforske muligheter som ligger i redskaper og teknologi (som bl.a. snekring,lego) * erfare at ting som kastes kan brukes på nytt * deltari enkle fysikk og kjemi forsøk | Barna skal:   * ha det gøy på tur og får gode friluftsopplevelser. * oppleve naturen og naturens mangfold, undre seg over prosesser som skjer i naturen i de ulike årstidene * eksperimentere og utforsker, også ute i naturen * bruke naturen som læringsarena * få kjennskap til naturen og bærekraftig utvikling( miljøvern,søppelplukking) * kjenne igjen spor og sportegn, være med å søke kunnskap om de dyra som vi har rundt oss * lage konstruksjoner av ulike materialer og utforsker muligheter som ligger i redskaper og teknologi (snekring,lego,datateknologi-bilderedigering) * få kjennskap til menneskets livssyklus, fra 0 til 100 år! |

**ANTALL, ROM OG FORM**

**Fra rammeplanen:** Fagområdet antall, rom og form handler om å oppdage, utforske og skape strukturer og hjelpe barna til å forstå sammenhenger i naturen, samfunnet og universet. Barnehagen skal synliggjøre sammenhenger og legge til rette for at barna kan utforske og oppdage matematikk i dagligliv, i teknologi, natur, kunst og kultur og ved selv å være kreative og skapende. Arbeid med fagområdet skal stimulere barnas undring, nysgjerrighet og motivasjon for problemløsing.

Fagområdet omfatter lekende og undersøkende arbeid med sammenligning, sortering, plassering, orientering, visualisering, former, mønster, tall, telling, måling og romforståelse. Det handler også om å stille spørsmål, resonnere, argumentere og søke løsninger og ikke minst få erfaring med løsning av matematiske spørsmål og oppleve matematikkglede

**Virkemidler:** dagligdagse situasjoner, som å dekke tralle, dekke bord,være med i matlaging, ryddetid, tellesanger, spill, bøker, konstruksjonsleker, ulike materiell som viser form og farger.

**Supplerende pedagogiske opplegg**: Mattekassen

**Personalet skal:**

* bruke matematiske begreper reflektert og aktivt i hverdagen
* bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning
* styrke barnas nysgjerrighet, matematikkglede og interesse for matematiske sammenhenger med utgangspunkt i barnas uttrykksformer
* legge til rette for matematiske erfaringer gjennom å berike barnas lek og hverdag med matematiske ideer og utdypende samtaler
* stimulere og støtte barnas evne og utholdenhet i problemløsning

**Antall, rom og form**

|  |  |  |  |  |
| --- | --- | --- | --- | --- |
| 1-2 år | 2-3 år | 3-4 år | 4-5 år | 5-6 år |
| Barna skal:   * forstå forskjell på en og mange. * ha en begynnende forståelse for størrelser; liten-stor. * bli kjent med dagsrytmen. * iaktta andre barns lek og deltar i titt. Tei leken. * øve på begreper som inni, utenfor, tung- lett. * leke med puttebokser og kjenne på ulike former og gjenstander. * utforske baking ved å kjenne, lukte, smake. * øver på å sortere leker. * bruke kroppen og sansene for å utvikle romforståelse * erfare løsning av matematiske problemer i hverdagen og oppleve mattematikkglede | Barna skal:   * leke med tall, telling og former * øve på matematiske begreper som: stor- større- størst, liten- mindre- minst. * øve på begreper som først og etterpå. * mestre delvis turtaking med hjelp av voksne. * ha en økt forståelse av begreper som; inni - utenfor, tung- lett. * leke og bygge med klosser. * perle med store perler. * pusle puslespill med knotter. * være med og lage mat og baker. * kunne sortere leker. | Barna skal:   * telle til 5 og peketelle * forstå ulike størrelser som; høy- lav, lang- kort, tung- lett, minst- størst-mellomst. * har en begynnende forståelse av tid; i går, i dag, og i morgen. * mestre turtaking. * følge og forstår regler ved diverse lekesituasjoner og enkle spill * forstå preposisjoner som mellom, ved siden av, foran, bak * sortere etter form, farge, og størrelse. * lære navn på sirkel, trekant og firkant. * legge enkle puslespill. | Barna skal:   * øve på å telle til 10. * lære tall og ord på engelsk. * lære om lengde og bredde. * få enkel erfaring med klokka (tidsbegrep) * delta i regel-lek * bruke preposisjoner aktivt i dagligtalen. * lage en stor figur av seg selv.( så stor, lang, bred … er jeg) * kunne noen størrelser og former. (trekant, firkant, sirkel) * være med å kutte frukt og grønnsaker * sortere etter former og farger | Barna skal:   * kunne telleramsen opp til 10. * ha ett mengdebegrep opp til 6 (terning) * få utvidet sin forståelse av matematiske begreper og lærer ulike uttrykk om former, mengde, pluss og minus. * få en begynnende forståelse for klokka. * øve opp retningssansen, og lærer om ulike retninger. Forstår hva er hvor på Moi? * følge og forstå spillregler ved diverse bord spill med mindre * få erfaringer med volum ved å måle og veie. * kunne navngi de ulike grunnformene, og få erfaring med rektangel og kvadrat. |

**ETIKK, RELIGION OG FILOSOI**

Etikk, religion og filosofi er med på å forme måter å oppfatte verden og mennesker på og preger verdier, normer og holdninger. Fagområdet retter særlig oppmerksomhet mot barnehagens samfunnsmandat og verdigrunnlag i et samfunn preget av livssynsmangfold.

Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi. Barnehagen skal skape interesse for samfunnets mangfold og forståelse for andre menneskers livsverden og levesett. Gjennom å samtale om og undre seg over eksistensielle, etiske og filosofiske spørsmål skal barn få anledning til selv å formulere spørsmål, lytte til andre, reflektere og finne svar. Slik skal barnehagen bidra til å legge grunnlag for kritisk tenkning og dømmekraft.

**Virkemidler:** Bøker- «fra høy til pute», «påskeunger», sanger, undring og filosofering, fortellinger, kirkebesøk, rollespill.

**Supplerende pedagogiske opplegg:** Samtalebilder, vennekort, Være Sammen, Grønne Tanker – glade barn, FORUT

**Personalet skal:**

* formidle fortellinger og skape rom for barnas opplevelser, samtaler, erfaringer og tanker om religion, livssyn, etikk og eksistensielle temaer
* utforske og undre seg over eksistensielle, etiske, religiøse, livssynsmessige og filosofiske spørsmål sammen med barna
* bidra til å utvikle barnas toleranse, interesse og respekt for hverandre og for mennesker med ulik kulturell, religiøs eller livssynsmessig tilhørighet
* gi barna kjennskap til og markere merkedager, høytider og tradisjoner i den kristne kulturarven og andre religioner og livssyn som er representert i barnehagen
* samtale med barna om religiøse og kulturelle uttrykk og være bevisst på hvordan egen deltakelse kan støtte og utvide barnas tenkning
* identifisere verdikonflikter i hverdagen, reflektere over verdiprioriteringer og holdninger og ha et bevisst forhold til hvordan disse kommer til uttrykk i arbeidet med barna.

**Etikk, religion og filosofi**

|  |  |  |  |  |
| --- | --- | --- | --- | --- |
| **1-2 ÅR** | **2-3 ÅR** | **3-4 ÅR** | **4-5 ÅR** | * 1. **ÅR** |
| Barna skal:   * få kjennskap til høytidene gjennom pynting med farger, fortellinger, bilder, sang og musikk. * få anledning til å leke med etniske dukker. * bli vist bilder av mennesker som viser ulike følelser. * få erfare hvordan vi kan være snille mot hverandre. * vite hva ja og nei betyr. | Barna skal:   * få kjennskap til hvorfor vi feirer høytidene gjennom enkle fortellinger med illustrasjoner/ bilder. * få smake på mat fra andre kulturer. * vite hva sint, glad, lei seg er. * ta kontakt med andre barn på en positiv måte. * løse konflikter med voksen hjelp. * ha en begynnende forståelse av hva som er rett og galt. | Barna skal:   * få kjennskap til hvorfor vi feirer høytidene. * ha kjennskap med de ulike religioner og kulturer som er representert på avdelingen. * bli kjent med de ulike flagg og land som er representert på avdelingen. * kunne sette ord på følelser: Hva gjør meg glad? Hvorfor er jeg lei meg? * kunne trøste når noen er lei seg. * kunne løse enkle konflikter seg imellom. * kjenne til den gyllne regel | Barna skal:   * forstå hvorfor vi feirer/ markerer de ulike høytidene. * lære om egenverdi: ”ingen er lik, du er unik”. * vise respekt for seg selv og for andre barn og voksne. * mestre et sosialt fellesskap. * se sin rolle i forhold til andre barn. Opplever at de kan være en positiv faktor i andre barns liv. * vite og forstår at alle har en plass i det sosiale fellesskapet. | Barna skal:   * få anledning til undring rundt grunnleggende spørsmål for eksempel: ”Hvorfor er det sånn?” * opparbeide toleranse og forståelse for forskjellige kulturer * være delaktige i FN- prosjekt, og lære om de tospråklige barnas kulturer, land og flagg. * kunne vise akseptable følelsesuttrykk i forhold til sinne, engstelse og frustrasjon. * være initiativrike og sosialt aktive uten å opptre som ”verdensmestere” eller trykker andre ned. * få en forståelse for at det finnes mange ulike måter å forstå ting på og leve sammen på |

**Nærmiljø og samfunn**

Barns medvirkning i barnehagens hverdagsliv legger grunnlaget for videre innsikt i og erfaring med deltakelse i et demokratisk samfunn. Barnehagen skal bidra til å gjøre barna kjent med eget nærmiljø, samfunnet og verden. Barnehagen skal bidra til kunnskap om og erfaring med lokale tradisjoner, samfunnsinstitusjoner og yrker slik at barna kan oppleve tilhørighet til nærmiljøet. Kulturelt mangfold, ulike levevis og ulike familiemedlemmer er en del av fagområdet. Barna skal få kjennskap til samisk kultur, språk og tradisjon og kjennskap til nasjonale minoriteter.

**Virkemidler**: Bøker, sanger, turer i nærmiljøet, museet og Haien, skolebesøk, turer til sentrum og besøke butikker, kino, omsorgssenteret, posten, tannlege/lege, evt bedrifter, byggefelt.

**Supplerende pedagogiske opplegg:** Være Sammen, Naffen og Tarkus

**Personalet skal:**

* Sørge for at barna erfarer at deres valg og handlinger kan påvirke situasjonen både for dem selv og andre
* Introduserer barna for personer, steder og samfunnsinstitusjoner i nærmiljøet for å skape tilhørighet og hjelpe barna med å orientere seg og ferdes trygt
* Gi barna like muligheter, fremme likestilling og motvirke diskriminering, fordommer, stereotypier og rasisme
* Gi barna forståelse av at samfunnet er i endring, og at de inngår i en historisk, nåtidig og fremtidig sammenheng
* Gjøre barna kjent med samisk kultur og levesett og knytte det samiske perspektivet til merkedager og hverdagsliv, kunst og kultur og mattradisjoner
* Gi barna begynnende kjennskap til betydningen av menneskerettighetene, spesielt barnekonvensjonen

**Nærmiljø og samfunn**

|  |  |  |  |  |
| --- | --- | --- | --- | --- |
| **1-2 ÅR** | **2-3 ÅR** | **3-4 ÅR** | **4-5 ÅR** | * 1. **ÅR** |
| Barna skal:   * Bruke” boka mi” og få kjennskap til begrepene mamma/pappa * Lære om seg selv i forhold til andre * Bli møtt med forståelse og erfare at de er verdifulle og viktige personer * Selv kunne velge aktiviteter, hva de vil utforske og hva de vil spise * Bli tilbudt de samme lekene uavhengig om de er gutt eller jente * Få oppleve feiring av samedagen * Bli kjent i nærområdet til barnehagen | Barna skal:   * Vite hva mamma, pappa, og eventuelle søsken heter. * Oppleve at de er en del av et fellesskap, og at de må ta hensyn til fellesskapet * Få kjennskap til hvem er gutt og hvem er jente * Være med på turer i nærmiljøet; biblioteket, togstasjonen … * Få delta i markering av samenes dag og en enkel fremstilling av samenes levesett * Bli kjent med hvordan ting henger sammen gjennom å bruke hverdagsopplevelser | Barna skal:   * Få erfare at de er viktige og betydningsfulle for felleskapet * Få erfare at de kan påvirke innholdet i barnehagen, men også respektere andre * Få kjennskap til samene. * Bli kjent med en annen kultur gjennom Forut * Gis tid og rom til å bearbeide inntrykk gjennom rollelek; familie, butikk, doktor, cafe`, tog. * Få begynnende kjennskap til trafikkregler (gangfelt, kryssing av vei…) | Barna skal:   * Vite hvor de bor og se på husene til hverandre * Ha kontakt med omsorgssenteret og besøke de eldre * Reise på togtur * få kjennskap til ulike yrker * Få begynnende kjennskap til barnekonvensjonen * Få oppleve at det er lagt til rette for å påvirke egen hverdag * Få kjennskap til lokal historie (myter, sagn, eventyr) * Opplever at andre kulturer lever sammen i samfunnet, og utvikle forståelse for ulike levesett. | Barna skal:   * Besøke skolen * Besøke f.eks brannstasjonen, politistasjonen, butikker, kirken * Besøke rådhuset og hilse på ordfører. Få kjennskap til demokrati * Få kjennskap til Norge som en del av verden (kart) * Ha ansvar for Forut, sammen med de voksne * Se og forstå konsekvenser for egne valg * Møte forskjeller og ulikheter i norsk kultur * Oppleve seg likestilte, uavhengig om de er gutter eller jenter. |